kardosdrur/scandi-wiki huggingface dataset:
Kirsten Halsnæs

Kirsten Halsnæs (født 2. juli 1956 i København) er en dansk miljøøkonom. Hun er professor med særlige opgaver i klima og økonomi ved Danmarks Tekniske Universitet hvor hun er tilknyttet gruppen Systems Analysis Sustainability under DTU Management.

Baggrund 

Halsnæs har en uddannelse som cand.polit. fra Københavns Universitet (1983) og er ph.d fra Roskilde Universitet (1997).

Arbejde for FN's klimapanel 

Halsnæs deltager i arbejdet i arbejdsgruppe III under FN's klimapanel som en af forfatterne til kapitel 17 "Accelerating the transition in the context of sustainable development" i klimapanelets kommende "sjette hovedrapport".
Hun har tidligere været en af de to koordinerende hovedforfattere til kapitel 2 i IPCC's fjerde hovedrapport, der udkom i 2007.

Øvrige hverv og udmærkelser 

I 2019 vandt Halsnæs Uddannelses- og Forskningsministeriets Forskningskommunikationspris.
I 2020 er hun dommer i Danmarks Radios, dagbladet Informations og Lundbeckfondens årlige formidlingskonkurrence for ph.d.-stipendiater Ph.d. Cup.

I 2013-19 var hun medlem af Det Etiske Råd.

Henvisninger 

Økonomer fra Danmark
Ansatte ved Danmarks Tekniske Universitet
Alumni fra Københavns Universitet
Personer i Kraks Blå Bog
Diana Ciucă

Diana Cristiana Ciucă (født 1. juni 2000) er en rumænsk håndboldspiller, som spiller i Rapid București og Rumæniens kvindehåndboldlandshold.

I september 2018 blev hun udnævnt af EHF, som en af de 20 mest lovende talenter i fremtiden, som er værd at holde øje med.

Hun blev udtaget til landstræner Adrian Vasiles trup ved VM i kvindehåndbold 2021 i Spanien, hvor det rumænske hold blev nummer 13.

Referencer 

Håndboldspillere fra Rumænien
Håndboldspillere fra SCM Râmnicu Vâlcea
Eckhof

Eckhof er et gods der ligger i Strande, ved Jernved i det nordlige Slesvig, Tyskland.

Fæstegården Eckhof 
Fæstegården Eckhof blev i 1708 anlagt af Claus Christoph von Thienen-Adlerflycht, som tilhørte Bülk Slot. Den 1. maj 1738 solgte Claus Christoph von Thienen-Adlerflycht fæstegården Eckhof til baron Andreas Liliencron. Baron Andreas Liliencron solgte gården til Johann Ludwig Krantz den 21. januar 1748 for 28.000 rigsdaler. Den 1. maj 1753 solgte Johann Ludwig Krantz fæstegården til Detlef Hilmers. 

I 1770 solgte Detlef Helmers gården Eckhof til greve Conrad Holck for 60.000 rigsdaler.

Herregården Eckhof 
Conrad Holck oprejste i årene efter 1774 et nyt hovedhus på Eckhof i teglsten på Eckhof. Inspireret efter rokokostilen blev der lavet et indgangsparti i sandsten med en trekantet ramme der viser adelsslægten Holcks våbenskjold.

Godset Eckhof 
Greve Conrad Holck ophævede herregården Eckhof til et gods og udvidede produktionen af korn på godset til en årlig høst på 30 ton, 10 Pflüge. I dag (2010) omfatter godset Eckhof 346 hektar land hvoraf 66 ton er skov og søer.

Referencer 

Herregårde i Slesvig-Holsten
Rocket (damplokomotiv)

Rocket er et damplomomotiv, der i 1829 vandt en konkurrence om, hvilket damplokomotiv, der kunne køre hurtigst. Vinderen (Rocket) fik lov til køre på strækningen mellem Liverpool og Manchester i England.

Rocket blev bygget af George og Robert Stephenson.

Damplokomotiver
Storbritannien i 1800-tallet
Astronaut (flertydig)

Astronaut kan have flere betydninger:

 Astronaut – en rumfarer
 Astronaut (album) – Duran Durans 11. studiealbum
 Astronaut (is) – en ispind fra Premier Is
Om sommeren er alting anderledes

Om sommeren er alting anderledes er det første og eneste studiealbum af den danske gruppe The Beautifuls, der var et alias for den aarhusianske pop-/rockgruppe tv·2. Det blev udgivet i 1983 af Have A Cigar Records, der i virkeligheden var CBS, tv·2s daværende pladeselskab. 

Albummet blev indspillet som en reaktion på den kritik gruppen fik, da de skiftede navn fra Taurus til tv·2 i forbindelse med udgivelsen af albummet Fantastiske Toyota i 1981. Forsanger Steffen Brandt udtalte i 2015: "Folk syntes, det var uærligt og uoprigtigt at skifte navn og stil, og opfattelsen var så, at man heller ikke kunne regne med det, vi sang om. [...] Så vi udsendte et nyt album, der var indspillet på en uge, under et helt nyt navn, for at se, hvad kritikerne så ville sige." 

På albummet fortolker gruppen Brian Enos "Needles in the Camel's Eye" og The Beatles "While My Guitar Gently Weeps", begge med ny dansk tekst, samt tv·2-sangen "Bordeaux – Bilbao" fra Fantastiske Toyota. 

Om sommeren er alting anderledes har solgt 1.800 eksemplarer.

Spor 

Note
Musikken til "Hvor er du nu" ("Needles in the Camel's Eye") var på albummet oprindeligt krediteret til Brian Eno alene.

Personel

The Beautifuls 
 Steffen Brandt – vokal, keyboards
 Hans Erik Lerchenfeld – guitar
 Georg Olesen – bas
 Sven Gaul – trommer

Produktion 
 Davi Duff – producer
 Per Leth-Nissen – teknik
 Jo Dam Kærgaard – cover 
 Mogens Laier – coverfoto

Referencer

Eksterne henvisninger 
 tv·2.dk: Diskografi
 "Om sommeren er alting anderledes" på Discogs.com

Album fra 1983
Tv·2-album
NPC (meme)

NPC (også kendt som NPC Wojak) er et meme der primært bruges til at udtrykke ideen om at personer fra den politiske venstre ikke tænker selv.
NPC, som grafisk er baseret på Wojak, blev oprettet i juli 2016 af en anonym forfatter og først offentliggjort på foto-delings-hjemmesiden 4chan, hvor også ideen og inspiration bag NPC blev introduceret.
NPC har vundet bred opmærksomhed og været omtalt i adskillige nyhedsbureauer, herunder The New York Times, The Verge, BBC og Breitbart News Network.
Mediedækningen af NPC er politisk partisk ifølge Accuracy in Media og Media Research Center.

Se også 
 Polandball
 Pepe the frog

Referencer 

Internetfænomener
Satiretegning
Josva Kleist

Hans Hoseas Josva Kleist (født 14. januar 1879 i Nanortalik, død 29. marts 1938 i Narsarmijit) var grønlandsk kateket, digter og medlem af Landsrådet.

Liv 
Josva Kleist var søn af Jakob Emanuel Adolph Isak Kleist og dennes kone Marie Elisabeth Sabine Berthelsen. Rasmus Berthelsen (1827-1901) var hans grandonkel.

Indtil 1903 gik han på Grønlands Seminarium, hvor han blev uddannet kateket. Han arbejdede som kateket i Narsarmijit i mange år. Mellem 1911 og 1922 sad han i Grønlands Landsråd og var efterfølgende også i 1925, 1932, 1933 og 1937 til stede som suppleant ved møderne.

I sine digte advarer Josva Kleist mod kaffe- og cigaretafhængighed og opfordrer til ikke at være konservativ og stivnakket, men heller ikke at glemme de gamle dyder.

I 1903 giftede han sig i Nuuk med Ketura Helene Juliane Holm (1882-1904), datter af tømrer Niels Edvard Julius Carl Holm og dennes kone Helene Batseba Debora Eleonora Esther Heilmann. Hans kone døde året efter i barselssengen, og Josva Kleist ægtede i 1907 Bolethe Marie Ingeborg Chemnitz (1888-1957), datter af pastor og kateket Jens Anton Barsilai Ignatius Chemnitz (1853-1929) og dennes kone Ane Marie Jacobine Cathrine Holm (1858-1929) og søster til Jørgen Chemnitz (1890-1956). De fik blandt andet datteren Marie "Maaliaaraq" Athalie Qituraq Kleist g. Vebæk (1917-2012), der blev en kendt forfatter.

Noter 

Digtere fra Grønland
Politikere fra Grønland
Undervisere fra Grønland
Richard Foster Flint

Richard Foster Flint (født 1. marts 1902, død 6. juni 1976) var en amerikansk geolog.

Biografi 
R.F. Flint blev født i Chicago d. 1. marts 1902 og døde d. 6. juni 1976 i New Haven, Connecticut .

Flint blev uddannet fra University of Chicago og fik sin ph.d. i geologi fra University of California i 1925. Derefter tiltrådte han som medlem af fakultetet på Yale, hvor han i 1945 blev professor.

Flint er især anerkendt for sin fremtrædende rolle inden for kvatærgeologien ved hans omfattende studie af gletsjernes påvirkning af landskabet i det nordøstlige Amerika.

Flint udførte også forskning i den amerikanske stat Washington for at forstå den sidste istids påvirkning i det nordvestlige Amerika og fik en del opmærksomhed for hans opposition til 'Missoula Floods'-hypotesen, oprindelig fremsat af den amerikanske geolog J Harlen Bretz (1882-1981). Flint fremlagde her et gennemarbejdet og velgennemtænkt modargument mod sådanne katastrofale oversvømmelser; en argumentation, der dog efterfølgende er blevet modbevist efter en lang række beviser.

Udvalgte publikationer 

 Outlines of Physical Geology, 1941
 Introduction to Geology, 1962
 Radiocarbon measurements, 1967
 Glacial Geology and the Pleistocene Epoch (Glacial and Pleistocene Geology), 1957
 Glacial and Quaternary Geology, 1971

Anerkendelser 

 I 1972 modtog Flint Prestwich-medaljen, en medalje, der blev tildelt af Geological Society of London, for hans betydelige bidrag i geologiens tjeneste.

Referencer 

Geologer fra USA
Jørgen Chemnitz

Jørgen Chemnitz er navnet på flere personer:
 Jørgen Niels Peter Chemnitz (1890-1956) – grønlandsk tolk og udstedsbestyrer
 Jørgen Chemnitz (radiochef) (1923-2001) – radiochef i KNR, politiker, lærer, inspektør for Grønlands Seminarium, formand for Grønlands Idrætsforbund
 Jørgen Chemnitz (asylchef) (født 1945) – centerleder i Sandholmlejren 1984-2010
 Jørgen Chemnitz (fotograf) (født 1957) – grønlandsk filmfotograf og skribent
Varmesum

Varmesummen for et område er et udtryk for en vigtig del af planternes livsbetingelser på stedet, specielt for mængden af varmeindstråling. Det angiver nemlig en grov forudsigelse af vækstperiodens længde på den pågældende egn. Dette kan give et fingerpeg om, hvilke afgrøder der vil lykkes på stedet. I den forbindelse er det vigtigt at se på lokalklimaet på det præcise sted, hvor man ønsker at dyrke f.eks. vin.

Varmesummen beregner man normalt ved at sammenlægge gennemsnitstemperaturerne fra alle dage med plusgrader fra 1. marts og frem. Hermed får man et udtryk for det tidsrum, hvor planterne på egnen kan have aktive livsprocesser.

Erfaringsmæssigt ved man, at rødderne kun har nyvækst ved temperaturer over +5°C. Enkelte arter (f.eks. Bjergfyr (Pinus mugo) ) viser dog tydeligt vækst i rødderne allerede ved 0°C

Noter 

Opvarmning
Charlotte Sannom

Charlotte Sannom har flere betydninger:
 Charlotte Sannom (maler) - dansk maler (1846-1923)
 Charlotte Sannom (skuespiller) - dansk skuespiller (1884-1954)
Forår (Polen)

Forår (Polsk: Wiosna) er et polsk socialliberalt og pro-europæisk politisk parti.
Wiosna er en del af den politiske alliance Lewica (Venstre) som består af partierne Lewica Razem (Venstre Sammen) og Sojusz Lewicy Demokratycznej (Demokratisk Venstre alliance).
Den 14. december 2019 blev det annonceret at Wiosna og Sojusz Lewicy Demokratycznej slår sig sammen i et nyt parti ved navn Nowa Lewica (Ny Venstre). 

Wiosna har en LGBT-organisation ved navn Tęczowa Wiosna (Regnbue forår) og en kvindeorganisation ved navn Wiosna kobiet (Kvinders forår).

Partiets slogan er To my jesteśmy Wiosną! (Vi er foråret), og dets hymne hedder Piosenka Wiosny (Forårssangen). 

Partiets formand Robert Biedroń stilede op som kandidat til præsidentvalget 2020 i Polen hvor han fik 2,22% af stemmerne.

Navn 
Partiet hedder Wiosna som betyder Forår på dansk. Partiet hedder Wiosna fordi at de mener at Polen skal vågne op fra sin “vinterhi” og blomstre ligesom i foråret.

Kilder 

Politiske partier i Polen
Socialliberale partier
Charlotte Sannom (maler)

Charlotte Amalie Sannom (født 28. september 1846 i Nykøbing Mors, død 18. december 1923 i Nødebo) var en dansk maler, bladredaktør og afholdsagitator.
Sannom blev undervist på Vilhelm Kyhns tegneskole for kvinder fra 1875. Charlotte Sannom malede især landskaber i naturalistisk stil.

Sannom brugte det meste af sin tid på socialt arbejde i Indre Missions tjeneste og udgav bl.a. bøger for afholdssagen (En knudret Vej, 1887, under pseudonymet Niels Brock) og mod prostitution (Ingen Oprejsning, 1903). I 1907 stoppede hun med at arbejde på grund af leddegigt.

Referencer

Eksterne henvisninger 
 
 Dansk Kvindebiografisk Leksikon - Charlotte Sannom - Dansk Kvindebiografisk Leksikon
 Bibliografi på Dansk Forfatterleksikon

Malere fra Danmark
Faglitterære forfattere fra Danmark
Vinnie Vincent

Vincent John Cusano (født 6. august 1952), bedre kendt under sit scenenavn Vinnie Vincent, er en amerikansk guitarist og sangskriver. Han er tidligere medlem af rockbandet Kiss fra 1982 indtil midten af 1984 under bandets overgang ud af deres makeup-periode 1973–1983. Vincent var det sidste medlem i en unik makeup / kostume-konfiguration som karakteren af The Ankh Warrior (et design oprettet af Paul Stanley), indtil han og bandet først blev vist uden makeup under et interview på MTV i september 1983. Han var også leder af sit eget band, Vinnie Vincent Invasion.

Eksterne henvisninger 

 

Guitarister fra USA
Kiss
Mark St. John

Mark Leslie Norton (7. februar 1956 - 5. april 2007), bedre kendt som Mark St. John, var en amerikansk guitarist, der især var kendt for sin korte stint med rockebandet Kiss fra april til november 1984. Hans arbejde kan høres på bandets album Animalize fra 1984. St. John døde pludselig under uklare omstændigheder i begyndelsen af april 2007, flere måneder efter at have været tævet under et kortvarigt ophold i et fængsel i Orange County, Californien.

Eksterne henvisninger 

 

Guitarister fra USA
Kiss
Bruce Kulick

Bruce Howard Kulick (født 12. december 1953) er en amerikansk guitarist, musiker og siden 2000 medlem af bandet Grand Funk Railroad. Tidligere var Kulick mange år medlem af bandet Kiss (1984-1996). Han var også medlem af Union med John Corabi fra 1997 til 2002 og Blackjack fra 1979 til 1980.

Eksterne henvisninger 

 

Guitarister fra USA
Kiss
Borgerlisten

Borgerlisten er bestemt form af borgerliste. Derudover kan det henvise til:
 Borgerlisten (parti) – landsdækkende dansk parti, tidligere kendt som Parti Klaus Riskær Pedersen
 Flere forskellige lokale borgerlister, se en liste i borgerliste.
Lennard-Jones-potentialet

Lennard-Jones-potentialet beskriver intermolekylær kræfter. Den frastødende del kommer fra Paulis udelukkelsesprincip, mens den tiltrækkende del er en dipol-dipol-interaktion kaldet en Londonbinding. Potentialet  er givet ved:

hvor  er afstanden, mens  og  er konstanter.

Potentialet er opkaldt efter John Lennard-Jones.

Kildehenvisninger 

Intermolekylære kræfter
Niels Jensen

Niels Jensen er navnet på flere personer:
 Niels Jensen (Bild) (død 1379) – dansk ærkebiskop af Lund
 Niels "Aars" Jensen (1603-1672) – dansk magister og rektor i Viborg
 Niels Jensen (politiker) (1814-1886) – dansk sognefoged, gårdejer og folketingsmedlem
 Niels Peter Jensen (komponist) (1802-1846) – dansk komponist og musiker
 Ingvard Jensen (Niels Ingvard Jensen, 1842-1925) – dansk lærer og politiker
 Niels Arnth-Jensen (1883-1966) – dansk politiker og indenrigsminister
 Niels Busch-Jensen (1886-1987) – dansk politiker og justitsminister
 Niels Joachim Jensen (1890-1952) – dansk jurist og bankdirektør
 Niels Jensen (bokser) – norsk bokser, norgesmester i 1918 og 1919.
 Niels Jensen (maler) (født 1912) – dansk maler
 Niels Jensen (forfatter) (født 1927) – dansk forfatter
 Niels Jensen (filmskolelærer) (1929-2010) – dansk højskolelærer og filmskolelærer
 Niels Waldsgaard Jensen (1935-2010) – dansk fodboldspiller
 Niels Jensen (sejler) (født 1939) – dansk sejlsportsmand og OL-deltager
 Niels Due Jensen (født 1943) – dansk erhvervsleder
 Niels Jensen (bibliotekar) (født 1952) – dansk bibliotekar
 Niels Dengsø Jensen (født 1962) – dansk landmand og erhvervsmand
 Niels Jensen (skuespiller) (født 1964) – svensk skuespiller og sanger
 N.P. Jensen – flere personer som hedder Niels P. Jensen
BLAST Pro Series

BLAST Pro Series er en international live Counter-Strike: Global Offensive turnering.   Turneringen samler seks af de bedste hold i verden på en hurtig 2-dages turnering. Begivenheden har skiftende placeringer, hvis det sker i forskellige byer fra de forskellige kontinenter. Den danske e-sportsorganisation, RFRSH Entertainment, oprettede turneringen i 2017. 

Den 1. december finder den første BLAST Pro Series Global Finals sted i Bahrain, da de bedste 4 hold på deres begivenheder i løbet af året kvalificerer sig til US$ 500.000 præmiepuljeevent.  

 Tabelnøgle

Sæson leaderboard 
Fra Blast Pro Series København 2019

 Tabelnøgle

Referencer 

Counter-Strike
Rajec

Rajec er en by og kommune i distriktet Žilina i regionen Žilina i det nordlige Slovakiet. Den ligger 190 kilometer fra den slovakiske hovedstad Bratislava. Byen har et areal på 31,46 km² og en befolkning på  indbyggere.

Referencer

Eksterne links 
 

Byer i Slovakiet
Karl Frederik Danielsen

Karl Frederik Danielsen (født 11. april 1971 i Uummannaq) er grønlandsk politiker (Siumut) og lærer.

Liv 
Karl Frederik Danielsen gik fra 1988 til 1991 på gymnasiet i Aasiaat. Efterfølgende begyndte han at studere administration på Ilisimatusarfik, men afbrød studierne i 1993 på grund af sin moders død. I stedet begyndte han året efter at arbejde som tankvognschauffør og var fra 1995 til 1997 fanger og fisker. Derefter blev han skrevet op på Ilinniarfissuaq for at uddanne sig til lærer. Efter endt studium blev han ansat som lærer i 2001 på Qorsussuaq i Nuuk og skiftede i 2003 til folkeskolen i Kangaatsiaq for at arbejde der i 1 år. Derefter vendte han tilbage til Qorsussuaq. Fra 2005 til 2008 var han viceskoleinspektør, fra 2008 til 2010 konstitueret skoleinspektør og derefter skoleinspektør i 1 år, før skolen blev lukket i 2011. Fra 2011 til 2012 var han mellemleder for skoleafdelingen i Kommuneqarfik Sermersooq med ansvar for økonomi. Fra 2012 til 2015 var han skoleinspektør i Kangaatsiaq. Derefter var han skoleinspektør i Nanortalik fra 2015 til 2016. Fra 2016 til 2017 var han formand for lærerforeningen IMAK, og siden 2018 har han atter arbejdet som skoleinspektør for folkeskolen i Nanortalik.

Karl Frederik Danielsen opstillede ved landstingsvalget i 2018. Han fik 98 stemmer og kom dermed ikke i Landstinget. Den 29. november 2018 blev han uden landstingstilknytning udnævnt til bolig- og infrastrukturminister i stedet for Simon Simonsen, der trådte tilbage, i Landsstyret Kim Kielsen IV, hvilken han fortsatte med at være i Landsstyret Kielsen V.

Med sin kone Bolethe "Bola" har han to voksne stedsønner.

Noter 

Politikere fra Grønland
Lærere fra Grønland
Apeiron

Apeiron () betegner et uforanderligt urstof. Tanken om apeiron kendes fra den græske filosof Anaximander.

Metafysik
Prins Achilleas-Andreas af Grækenland og Danmark

Prins Achileas-Andreas af Grækenland og Danmark (græsk: Αχιλλέας Ανδρέας, født 12. august 2000) er medlem af den græske kongefamilie. Han er den anden søn og tredje barn af kronprins Pavlos af Grækenland og Marie-Chantal Miller. Hans bedsteforældre er Konstantin II af Grækenland og dronning Anne-Marie, der var den sidste konge og dronning af Grækenland.

Anetavle

Eksterne henvisninger 

 Christening of Achileas-Andreas
 Prince Achileas-Andreas of Greece and Denmark

Prinser fra Danmark 
Prinser fra Grækenland
Personer fra New York City
Bertha Scheel von Holstein

Komtesse Berta Scheel von Schack (født den 20. juli 1680 på Cathrinebjerg Gods, død den 21. september 1729 i København, Danmark) var datter af Joachim von Schack til Bramming Hovedgård og Dorothea Sophie Pedersdatter Seefeld.  Den 13. juli 1704 giftede komtesse Bertha Scheel von Schack sig med Christian von Holstein. Sammen fik de i alt 14 børn.

Børnene Bertha von Holstein, Niels Rosekrantz von Holstein, Adam Christoph von Holstein, grevinde Christina Catharina Danneskiold-Samsøe, Carl von Holstein, Sophie Hedevig von Holstein, Ulrich von Holstein, grevinde Dorothea Sophie Danneskiold-Laurvig, Joachim von Holstein, Ulrik Adolph von Holstein (døde 5 dage efter fødsel, vuggedød), Christian Frederik von Holstein, Conrad von Holstein, Frederik Christian von Holstein og Anna Magdalina von Holstein (døde efter 7 uger). Bertha Scheel von Holstein var søskende med Otto von Schack, Niels Rosenkrantz von Schack, Hans von Schack og Dorothea Sophie von Schack. Bertha Scheel von Holstein var halvsøskende med Margrethe Dorthea Schach.

Referencer 

Adelige
Eressos

Eressos (, ) er en by på den græske ø Lesbos.

Referencer 

Lesbos
Byer i Grækenland
Faglige Seniorer

Faglige Seniorer er fagbevægelsens ældreorganisation med over 250.000 medlemmer og 550 klubber fordelt over hele landet. 18 fagforbund er tilknyttet Faglige Seniorer. Organisationen udgiver et ugentligt nyhedsbrev til 175.000 abonnenter.

Eksterne henvisninger 
 
Organisationer fra Danmark
Arbejdsmarkedet i Danmark
Det femte bjerg

Det femte bjerg er en roman, skrevet af den brasilianske forfatter Paulo Coelho, der blev udgivet i 1996.

Litteratur i 1996
Litteratur fra Brasilien
Nick Hurd

Den meget ærede Nicholas Richard Hurd PC (født 13. maj 1962 i City of Westminster ved London, England) er en britisk konservativ politiker, der har været minister i David Camerons første og anden regering samt i Theresa Mays første og anden regering. Han sluttede som minister, da Boris Johnsons første regering gik af i december 2019.

Medlem af Underhuset 
Fra 2005 til 2019 var Nick Hurd underhusmedlem for den kreds, der ligger længst mod nordvest i Ydre London. Oprindeligt bestod kredsen af Ruislip og Northwood  i Hillingdon. I 2010 blev Pinner i Harrow lagt til kredsen.

Poster i regeringen 
Nick Hurd blev optaget i regeringen i maj 2010, da David Cameron fik ham udnævnt til minister for civilsamfundet (Minister for Civil Society).

Fra juli 2014 til november 2015 var han ikke medlem af regeringen.

Hans anden periode i regeringen sluttede i december 2019.

Nick Hurd har haft følgende poster i regeringen:
 15. maj 2010 – 14. juli 2014: Minister for civilsamfundet.
 28. november 2015 – 16. juli 2016: Parlamentarisk understatssekretær for international udvikling.
 16. juli 2016 – 12. juni 2017: Statsminister for klimaforandring og industri.
 12. juni 2017 – 25. juli 2019: Statsminister for politi og brandvæsen.
 14. november 2018 – 16. december 2019: Minister for London.
 25. juli 2019 – 16. december 2019: Statsminister for Nordirland.
  
I november 2017 aflagde Nick Hurd ed i statsrådet, og han har derefter ærestitlen Den meget ærede i resten af sit liv.

Konservative forfædre 
Nick Hurds far, farfar og oldefar var konservative medlemmer af Underhuset. Han er søn af indenrigs– og udenrigsminister Douglas Hurd, baron Hurd af Westwell (født 1930), sønnesøn af Anthony Hurd, baron Hurd af Newbury (1901–1966) og oldesøn af sir Percy Hurd (1864–1950).

Første ægteskab 
Fra 1988 til 2008 var Nick Hurd gift med Kim Richards.. Parret fik to sønner og to døtre.

Andet ægteskab 
I 2010 giftede Nick Hurd sig med lady Clare Therese Kerr (født 1979). Parret har to børn: Leila Rose Hurd er født 17. maj 2012,. mens Caspar Jamie Hurd er født den 30. september 2014.

Lady Clare Kerr er datter af lady Jane Fitzalan-Howard (født 1945), marchioness af Lothian, 16. lady Herries af Terregles og den fremtrædende konservative politiker Michael Ancram, 13. markis af Lothian (født 1945).

Clare Kerr er datterdatter af Bernard Fitzalan-Howard (1908–1975), der var den 16. hertug af Norfolk.

Lady Clare Kerr er den nærmeste arving til titlen som lady Herries af Terregles, mens hendes søn Caspar Jamie Hurd er nummer to i arvefølgen til titlen som lord Herries af Terregles.

Referencer 

Britiske konservative politikere
Ministre fra Storbritannien
Udviklingsministre fra Storbritannien